உலக சுனாமி விழிப்புணர்வு நாள்

உலக சுனாமி விழிப்புணர்வு நாள் (World Tsunami Awareness Day) ஒவ்வோர் ஆண்டும் நவம்பர் மாதம் 5 ஆம் தேதியன்று அனுசரிக்கப்படுகிறது.  சுனாமியின் அபாயகரமான விளைவுகள்,  சுனாமி முன்னெச்சரிக்கை மற்றும் சுனாமியின் முக்கியத்துவத்தின் முக்கியத்துவத்தைப் பற்றிய விழிப்புணர்வை ஏற்படுத்துவதற்காக இந்நிகழ்வு நடத்தப்படுகிறது.  சுனாமி பாதிப்புகள் குறித்து மக்களிடம் விழிப்புணர்வு ஏற்படுத்துவதன் மூலம் அது குறித்த பாதிப்பை பெருமளவில் குறைக்க முடியும் என்பதே இதன் நோக்கமாகும்.

முதன்முதலில் 2015 ஆம் ஆண்டு  ஐக்கிய நாடுகளின் பொதுச் சபை தீர்மானம் 70/23 மூலம் நிறுவப்பட்டது.   இந்த நாளில் பல்வேறு நாடுகளில் நிகழ்வுகள் நடத்தப்படுகின்றன. இவை  சமூக ஊடகங்களில் விழிப்புணர்வை பரப்புவதற்கு மக்களை ஊக்குவிக்கின்றன.  கடந்த 100 ஆண்டுகளில் மொத்தம் 58 சுனாமிகள் ஏற்பட்டு 260,000 பேர் உயிரிழந்துள்ளனர் என்பதால் சுனாமி விழிப்புணர்வு மிகவும் முக்கியமானது.  1998 மற்றும் 2018 ஆம் ஆண்டுகளுக்கு இடையில் சுனாமியால் $200 பில்லியன் இழப்பு ஏற்பட்டது.  கடலோரப் பகுதிகளில் மக்கள் தொகை அதிகரிப்பு மற்றும் கடல் மட்ட உயர்வு ஆகியவற்றின் ஒருங்கிணைந்த விளைவுகளால் எதிர்காலத்தில் சுனாமி இறப்பு எண்ணிக்கை மேலும் அதிகரிக்க வாய்ப்பு உள்ளது.  2022 ஆம் ஆண்டு உலக சுனாமி விழிப்புணர்வு தினத்தின் அதிகாரப்பூர்வ கருப்பொருள் உயரமான இடத்திற்கு செல்லுங்கள் என்பதாகும். போர்ச்சுகல் மற்றும் மொரிசியசில் மேற்கொள்ளப்பட்ட நடைபயணங்கள் சுனாமி வெளியேற்றும் திட்டங்களை நடைமுறைப்படுத்த மக்களை ஊக்குவிக்கிறது.

வரலாறு 
சப்பானில் ஏற்பட்ட சுனாமிக்குப் பிறகு பொதுமக்களிடம் சுனாமி தொடர்பான விழிப்புணர்வை ஏற்படுத்தவும், தடுப்பு நடவடிக்கைகளை மேற்கொள்ளவும் உலக அளவில் ஒத்துழைப்பு அவசியம் என ஐ.நா. சபை வலியுறுத்தியது. இதற்காக அனைத்து உலக நாடுகளையும் ஒங்கிணைத்த ஐ.நா. சபை கடந்த 2015-ஆம் ஆண்டு டிசம்பர் மாதம் ஒரு மாநாட்டை நடத்தியது.

உலக சுனாமி விழிப்புணர்வு நாள் 22 டிசம்பர் 2015 அன்று ஐக்கிய நாடுகளின் பொதுச் சபை தீர்மானம்  மூலம் நிறுவப்பட்டது. அமாகுச்சி கோரியாவின் செயல்களை நினைவுகூரும் தி ஃபயர் ஆஃப் ரைசு சீவ்சு என்ற பாரம்பரிய சப்பானியக் கதையின் நாள் என்பதால், சப்பானிய பிரதிநிதிகளால் இந்த நாள் குறிப்பாகக் கோரப்பட்டது.  1854 ஆம் ஆண்டு நங்காய் நிலநடுக்கத்தைத் தொடர்ந்து ஏற்பட்ட சுனாமியில் இருந்து தனது நெற்பயிரை எரித்ததன் மூலம் கிராம மக்களை எச்சரித்து அவர்களை வழிநடத்திச் செல்வதன் மூலம் அமாகுச்சி கோரியே தனது கிராமமான இரோவை பாதுகாத்தார்.  சப்பானில் பேரிடர் அபாயக் குறைப்புக்கான ஐக்கிய நாடுகளின் அலுவலகத்தின் தலைவர் யுகி மட்சுவோகா கூறியதாவது: மார்ச் 11 அல்லது டிசம்பர் 26 போன்ற ஒரு நினைவு நாள் அல்லது சோகமான நாளைத் தேர்ந்தெடுப்பதற்குப் பதிலாக, செயல்திறனுள்ள செயல்களால் பல உயிர்கள் காப்பாற்றப்பட்ட நவம்பர் 5 ஏற்றுக்கொள்ளப்பட்ட நாளாகத் தேர்ந்தெடுக்கப்பட்டது.1946 ஆம் ஆண்டு நங்காய் பூகம்பத்தின் சுனாமியில் இருந்து கிராமத்தை பாதுகாத்த அமாகுச்சி கோரியோ பின்னர் 5 மீட்டர் உயர கடல் சுவரைக் கட்டினார். இந்த நடவடிக்கையும், சுனாமியால் பாதிக்கப்பட்டவர்களை நிர்மாணிக்க அவர் பணியமர்த்தியதும், சுனாமி விழிப்புணர்வு, தடுப்பு மற்றும் மீட்புக்கு அவர் ஒரு முன்மாதிரியாக மாற வழிவகுத்தது.

மேலும் பார்க்கவும் 

 பேரிடர் அபாயத்தைக் குறைப்பதற்கான சர்வதேச தினம்

மேற்கோள்கள்

புற இணைப்புகள் 

  - யுனெஸ்கோவின் சுனாமி விழிப்புணர்வு ஆதாரங்கள்
  UNDRR மூலம் சுனாமி விழிப்புணர்வு செயல்படுத்தும் கருவித்தொகுப்பு
ஐக்கிய நாடுகளின் சிறப்பு நாட்கள்
நவம்பர் சிறப்பு நாட்கள்